2015 ASICS GEL-NOOSA TRI 9 FLYWIRE MENS RUNNING SHOES [HY22N57] - $90.99 : Asics Gel Shoes,Asics Gel Duomax shoes,Asics GEL Maverick 2 shoes, Free shipping
ASICS GEL LYTE III SHOE TAUPE ORANGE BLUE
ASICS GEL LYTE III SHOE DK.BLUE RED ROYAL Diesel-Dame Accessories-Luer, hatter & caps Norge Billig Salg, Diesel-Dame Accessories-Luer, hatter & caps Mange På Lager
Dame Accessories Diesel K-GRAFIS - Lue - olive,diesel klokker salg,unik Norge
Dame Accessories Diesel K-SMARTS - Lue - black,diesel klær på...
Dame Accessories Diesel Lue - schwarz,diesel sleenker-a,Selger
Dame Accessories Diesel CIALESS - Hatt - grey,diesel sleenker-a,sandaler tilbud
Dame Accessories Diesel Cap - total eclipse,hatz diesel norge,oppdage
Dame Accessories Diesel K-WALD - Lue - schwarz/orange,diesel norge pris,rabatt...
Dame Accessories Diesel Lue - blau,diesel klokker pris,Outlet Selger 2017 Vorige: Drawn Cup Needle Roller Bearing
volledige aanvulling naaldlagers
naald Rollager met binnenring
naaldlager Zonder Ribs
One Way Naaldlager Peterjasie Patriot #130
Ek probeer die brief kort hou, maar as ek eers begin sit ek maar net by en kyk hoe lank is dit nou. Maar dis ideaal vir die van julle wat tuis is of nie veel werk het nie, ten minste kan julle nou besig lyk as julle niks het om by die werk te doen nie.
Ons gaan bietjie met vakansie na Egipte en ook Engeland, sal om en by die 6de Desember terug wees, hopelik met hope fotos en stories. Die volgende brief sal dus eers later in Desember uitgaan, ek wil darem eers al die fotos uitsorteer en oplaai. As iemand onlangs in Egipte was, laat my weet asseblief, ek kan doen met al die wenke wat ek kan kry
Nou die aand voor die TV sit en grêns ek 'n “tissue-“boks dolleeg oor die fliek Tristan & Isolde.
Hoekom is al die mooiste liefdesverhale so hartseer? Dit wil-wil vir my lyk of die groot liefdes oor die millennia, hetsy geskiedkundig of legendaries, tot tranetrekker eindes gedoem was.
Kyk nou maar vir Lancelot en Guinevere; Mark Anthony en Cleopatra; Abelard en Heloise; Romeo en Juliet; Simson en Delila en Salomo en die koningin van Skeba wat nie een 'n "en hulle het lank en gelukkig saamgeleef"-einde beskore was nie. Dieselfde met die arme Tristan en Isolde.
Hulle leef in ons letterkundige herinneringe voort as tragedies. Ons is saam met hulle bly dat hulle mekaar ten minste ontmoet het en die liefde beskore was, al was dit nie tot in lengte van dae nie. Dis juis die feit dat hulle sogenaamde "star crossed lovers" was, wat hulle so besonder in ons kollektiewe geheue maak. As dit nie vir hul noodlottige liefdeslewe was nie sou ons net aan Lancelot as dapper gedink het, Guinevere as mooi, Mark Anthony 'n politikus by uitnemendheid, Cleopatra wat in donkiemelk gebad het, Abelard en Heloise wat albei slim en wysgerig was, Simson wat sterk was en Delila wat geslepe was, Salomo wat slim was en die koningin van Skeba wat mooi was. Wat sou ons oor Romeo en Juliet kon sê behalwe dat hulle tienderjariges was wie se ouers vyande was?
Met ander bekende paartjies uit die verlede, werklik of fiktief, het dit darem skynbaar bietjie beter gegaan. Die Bybel vertel nie die besonderhede van hul latere lewes nie, maar dit lyk darem of Adam en Eva se huwelik nie in die egskeidingshof geëindig het na hulle uit die paradys geskop is nie. Barbie en Ken is nou al vir amper 40 jaar saam en lyk nie 'n dag ouer as toe hulle winkelrakke die eerste keer getref het nie.
Bonnie en Clyde het saam-saam in Mei 1943 die tydelike met die ewige verwissel toe hulle in 'n lokval in Louisiana doodgeskiet is, arme Bonnie 'n skamele 23 jaar oud. Robin Hood en sy Maid Marian was so verlief dat sy haar by sy bende rowers, The Merry Men, aangesluit het. Klaarblyklik het hulle saam oud geword daar in die woude van Nottingham.
Lady en haar Tramp leef steeds gelukkig saam op die silwerdoek soos Tarzan en Jane.
Hoewel koningin Victoria van Engeland haar geliefde Albert vroeg aan die dood afgestaan het en tot haar dood swart gedra het as teken van rou vir haar geliefde, het hulle darem 21 gelukkige jare saam gehad waarin die egpaar nege kinders gehad het.
En wie kan die passievolle dog stormagtige huwelik van Napoleon en Josephine vergeet. Ondanks albei wat verskeie ander buitemuurse verhoudings gehad het, was hulle onafskeidbaar. Sy het uiteindelik ingestem om van hom te skei sodat hy weer kon trou om kinders te hê. Haar naam was egter op sy lippe op sy sterfbed jare later op die eiland St Helena.
Ai, die wonders van die liefde, die hartseer van 'n verlore geliefde en die manier wat ou stories uit lank gelede, of dit nou mitologies of werklik soos die verhaal van Tristan en Isolde, nou die aand op TV was, 'n mens steeds kan aangryp.
Ek bly maar 'n aartsromantikus!
Die Slag van Bloedrivier - 170ste herdenking
Dit is hierdie jaar die 170ste jaar na die slag van Bloedrivier en dit word herdenk met spesiale feeste wat op verskeie plekke in die land gehou gaan word. Bloedrivier Gelofte 170 begin op 21 November by die Voortrekkermonument. Vanaf 21 November tot 6 Desember word Bloedrivier gebring na die volgende dorpe:
* Piet Retief
Die Krugersdorp been geskied op 22 November 2008 by die Paardekraalmonument. Die Bloedrivier Gelofte-herdenkingskomitee verskaf verskeie items vir die program.
Gedurende hierdie fees word die gelofte herbevestig en elke feesganger kry die geleentheid om op 'n baie spesiale manier hom/haar te vereenselwig met die Gelofte van Bloedrivier.
Die Bloedrivier Herdenkingskomitee voorsien die die volgende items:
* 'n Kakebeenwa wat deur die dorp getrek gaan word.
* Coreen en haar orkes.
* Antieke Bybel en teologiese boeke uitstalling waarvan die oudste boek in 1645 gedruk is.
* Perde vir optog.
* Geskiedkundige vlae vir optog en ander gebruik.
* Spreker wat ook gelofte herbevestig.
* Verkope van DVDs en boeke oor die slag van Bloedrivier.
* Verkope van historiese vlae en verskeie ander items.
Daar word 'n bus gereel vanaf Pretoria vir hierdie dag. Indien u belangstel om met die bus te kom, kontak asb vir Johan Joubert by louwjoubert@gmail.com
Reageer op die persoonlike boodskap
klik net hier. Hoe meer siele hoe meer vreugde. My Egipte en Engeland fotos gaan daar ook wees.
Ek glo vas dat meeste van ons ou Boeterate regtig werk, maar daar is party van hulle wat darem 'n bietjie dik vir 'n daalder is, in die volgende paar uitgawes gaan ek 'n paar hier weergee. My kommentaar in blou.
ASMA…Maak ‘n stukkie itermagodop fyn en gooi dit op die kole en die sieke moet sy gesig daaroor hou en die rook inasem…dit sal dat die bors ooptrek. (Aan winkelier " Hou jy dalk itermago aan?")
ASMA…Knopdagga moet in koelte drooggemaak word…en dan gekook word en getrek word soos tee (sal dit nie beter wees as mens dit rook nie?)
ASMA…Gooi 6 eiers in ‘n ½ bottel rum en skud totdat dit dik is. Neem 3 maal per dag 1 teelepelvol daarvan.
(Ag nee! Maak die eiers gar vir ontbyt en drink dan die rum skoon!)
ASMA…Gebruik klip dagga wat in die rantjies groei. Die kinders is gek daarna om dit uit te trek en te suig…dit is soet…maar die blare is bitter. Sit dit en brandewyn en laat trek en drink smorens en saans.
(Wag maar tot die kinders uitving jy kan dit rook!)
ASMA…Eet 1 teelepelvol uitgebraaide hoendervet 3 keer per dag.
(Dan is jou asma genees, maar dan sukkel jy met cholesterol!)
ASEM…Slegte asem…Gorrel met waterstofperoksied gemeng met water…dit sal die reuk heeltemal vernietig. (dalk jou keel ook!)
Flexi Club punte beskikbaar Flexi Club punte beskikbaar. Betaal slegs die oordragskoste en neem die maandelikse paaiment oor van punte wat ekstra aangekoop is.
Kontak Nandi by 0724604717
Ek word ook gereeld gevra of ek weet van 'n dieet wat werk. Meeste diëte werk, die probleem is om die gewig af te hou sodra jy verloor het wat jy wou verloor. Die beste wat ek van weet is Weight Watchers. Jy verloor stadig maat seker en jy word ook gemonitor. Sodra jy jou teikengewig bereik het verminder jou maandelikse lidmaatskap. Jy is teen daardie tyd in 'n gesonde eetgewoonte en jy kan dus jou gewig behou en beheer. As dit regtig so belangrik is dat jy gewig verloor is die die weg om te vat.
Hier is drie diëte wat ook werk, regs klik op die skakels en laai hulle af. Baie belangrik! Raadpleeg egter eers jou dokter voor jy met enige van hulle begin, ek aanvaar geen verantwoordelikheid as iets sou skeefloop as gevolg van die gebruik van enige van die diëte nie.
Sterkte! Boeremusiek baanbrekers
Marius Louw kom 'n lang pad met Boeremusiek. Sy loopbaan het in die Vaaldriehoek begin waar hy bevriend geraak het met Frikkie de Bruyn, 'n kranige kitaarspeler. In Mosselbaai speel hy in Allen Green se orkes en saam neem hulle aan verskeie TV kompetisies deel. Marius stig later sy eie orkes en wen 'n TV kompetisie. Marius is 'n man met vlugtige vingers maar sê 'n man mag nie die note so rol dat jy die wysie verloor nie. Deesdae speel hy en Manie Bodenstein die pragtigste duette saam en maak beurte om te harmoniseer! Pragtige musiek om na te luister.
Regs klik hier om die resepte eBoek Delicious Diabetic Recipes af te laai. Ek word gereeld gevra vir diabetiese resepte, so hier is die boek weer.
Die Danville Hulpgroep Elsabé en haar span vrywilligers doen wonderlike werk onder ons minder bevoorregtes, lees gerus haar brief:
Oor slegs 56 dae is dit Kersfees!! Die tyd raak min en alles word nou op ‘n drafstappie gedoen! Heerlik, Heerlik! Met 'nklein bietjie moeite gaan daar letterlik honderde kinders en bejaardes se harte bly gemaak gaan word! Is dit nie die beste gevoel/gedagte op aarde nie? Die reëlings vorder fluks en die eerste 15 geskenkpakkies het ingekom! – Lekker om sommer Kersfees in Oktober te hê!
Daar is baie beloftes gemaak en ek glo dat dit sal realiseer. Dit is 'nenorme taak en organisasie om alles betyds gedoen en in te kry - maar net soos die vorige 6 jaar sal ons Hemelse Vader voorsien, want wat gedoen gaan word is tot voordeel en vreugde van so baie oues en kinders! BAIE DANKIE aan almal wat bereid is om te help en ook BAIE DANKIE aan die persone wat alreeds bygedra het.
Net gou weer die verloop en benodighede vir hierdie funksies:-
Kersgeskenke:- Kontak ons gerus in vir 'nwenslys of twee. Geskenk se waarde moet asb R80-00 wees. Artikels word net in 'nplastieksakke met die persoon se wenslys of naam daarop geplaas. Ons plaas dit in eenvormige geskenksakke. Geskenke moet asb so gou as wat moontlik is afgelewer word – sodat ons kan sien wat nog benodig word. Die eerste funksies begin op die 21ste November 2008 (Sien funksie datums heelonder aan brief)
Lekkergoedpakkies (kinders):- Ons benodig 2000 lekkergoedpakkies vir die kinders asb!!!! In elke pakkie sit ons:- 'nKoeldrank, pakkie skyfies, pakkie springmielies, gemende lekkergoed en koekies asb. Lekkergoedpakkies (bejaardes/volwassenes):- Ons benodig 1000 lekkergoedpakkies vir die volwassenes asb!!!! In elke pakkie sit ons:- 'nKoeldrank, pakkie skyfies, pakkie springmielies, gemende sagte lekkergoed en koekies asb.
En net wanneer ons dink ons het alles is in en gedoen - is dit tyd vir die Kersfeeskospakke!
Hierdie is ook groot werk – maar dit is baie belangrik dat almal in ons minderbevoorregte groepe Oukersdag, Kersdag en die dag daarna 'nheerlike bord kos sal hê !!
'nKospak gaan ons vanjaar ± R400-00 kos – en dit is werklik min as jy in ag neem dat dit vir 'ngemiddelde gesin van 5 mense - vir 3 dae eetgoed gaan voorsien. (Wat kos een maaltyd vir ons eie gesinne?)
Voorstel vir inhoud van kospak 2.5kg Suiker 2kg Rys 5kg Mieliemeel & 2.5 kg Koekmeel 1 x Macaroni / Spaghetti Koffie Tee 2 liter Langlewe melk 500gr Ultramel vla Beskuitjies Jellie Konfyt 1 liter olie Aanmaak Koeldrank Lekkergoed 1 Blikkie tamatie en uie sheba
2 Blikkies boeliebeef 1 Blikkie Pilchards in tamatiesous
2 Blikkies suikermielies 1 Blikkie ertjies 1 Blikkie gemengde groente 1 pakkie beet 2 Hoenders 1 x 500gr margarien
Vars groente 'n Lag en 'n Traan!
'n 60 jarige man vra:- Ruikweerder onder die arm –of 3 paar kouse – of skoene nr 12 asb.
'n 72 jarige man vra:- Skeerroom –of aftershave en reukweerder –of Vleis vir 'nbraai asb
'n 67 jarige man vra:- Muur oorlossie wat op hang – of Ruikgoed wat onder arm spuit asb
‘n 66 jarige man vra:- Skeer items –of Koekies en lekkers –of 1 stel xl nagklere asb
‘n 79 jarige man vra:- Toiletware – of Biltong en droeë wors – of Vleis
‘n 71 jarige man vra:- Skeerseep –of sakdoeke –of kouse asb
‘n 80 jarige man vra: Biltong –of enige iets wat lekker is –of spuitgoed asb
‘n 78 jarige man vra:- Toaster (2 snytjies) –of Gerrie Pretorius DVD –of Huisgenoot skouspel DVD – Dit kan maar ge-copy wees !!!! asb
‘n 77 jarige man vra:- Nescafe Classic –f Big weggooi skeermesse –of sokkies groot asb!
‘n 65 jarige vrou vra:- Handoek – of kruideniersware –of Room en ‘n sepia –of iets lekkers asb
‘n 63 jarige vrou vra:- Hand menger –of plat koekpan –of bad olie asb
‘n 65 jarige vrou vra:- Duvet of lankens vir ¾ bed –of bread toaster –of Rose spuitgoed of lekker biltong asb.
‘n 77 jarige vrou vra:- Deken of lakens vir dubbelbed en spuit goed asb
‘n 76 jarige vrou vra:- Oil of Olay produkte –of enige Queensize beddegoed veral ‘n duvet asb
‘n 69 jarige vrou vra:- Pirex middelslag ronde glasbak –of Helderrooi mat om voor zink te gooi –of somer slippers nr 6 asb
‘n 72 jarige vrou vra:- Body lotion –of hand lotion –of pink lipstiffie asb
‘n 77 jarige vrou vra:- Reukwater –of biltong –of lekkers asb
‘n 84 jarige vrou vra:- Lekker eetgoed –of droeë wors en biltong asb
‘n 79 ½ jarige vrou vra:- Dove shower gel Dove body cream Dove seep asb
‘n 90 jarige dame vra:- Huisplant –of koekies –of toilet iets asb! Nou daar het ons dit! My keel trek toe – en joune ? ? ? Tot volgende keer - Mooi Loop
Swiftkode: FIRNZAJJ926 Aflewerings adres:- (of kontak Elsabé vir alternartiewe afleweringsadres)
E.pos - elecnet@mweb.co.za Webwerf: www.danvillehulp.co.za
PS Bel asb voor jy ry Peterjasie se Boererate eBoek
Nog iets nuut, ek skryf ook nou en dan en op sy tyd kan ek poësie ook lees. Ons Afrikaanse onnie op skool was besonders en het my 'n liefde daarvoor laat aankweek. Dit wys net weerens hoe 'n mooi taal Afrikaans is. Rooigrondtronk
Drie uur smidags, 'n bietjie voor afhoktyd staan ons in twee rye, en word soos skape getel daarna agter traliehek en staaldeur toegesluit en droom ek alleen tot die môre in my sel Soos soggens, die middag ook pap maar dan styf met 'n lepel vaal geel sop dit met hom tot ons môre weer in rye uitstap met leë maag en vol weemoed krop Dit is melktyd op die plaas netnou huppel die kalwers vry oor die veld maar hier, die skor gemor van bandiete en blikborde wat raas as hulle sing van slappap en flou poeiermelk
Halt, nie 'n tree verder gaan die drade, elektries gelaai laat jou stom stilstaan en jy moet omdraai Omdraai, na wat – 'n sel met diefweer vensters 'n Potplant, jou duurste skat en jou hart op die vuil vloer, flenters!! Hulle het aan die rowe gekrap wat tyd probeer heel maar agter seldeure, toegeklap kan wat gebreek het, nooit weer heel Dankie aan Woorde.co.za Nuut op my webwerf Die Magaliesbergse Aandlied Die Stem van Suid-Afrika
'n Nuwe Lewe na die Seer - Charmaine Lerm st se Pitkos st se pitkos
Jou tyd, jou lewe
Tyd is die een 'kommoditeit' wat jy nie kan opgaar, spaar, koop en verkoop nie. Tyd is 'n meester waarmee jy nie kan onderhandel nie; onverbiddellik stap die tyd aan en jy kan niks daaraan doen nie. Jy kan nie aan die tyd ontsnap nie, elke dag bring jou nader aan die groot gelykmaker, naamlik die dood. Hoeveel tyd het jy oor? Kom ons sê jy leef totdat jy 80 jaar oud is. Trek dan jou huidige ouderdom daarvan af en vermeningvuldig dit met 12. Indien jy 47 oud jaar is, sal die som dus so lyk: (80 - 47) x 12 = 33 x 12 = 396. Wel, jy het dan 396 maande nog oor om te leef. En soos jy weet vlieg maande teen 'n verbysterende spoed verby! Nou moet jy onthou, soos jy die een maand na die ander aftel, so dryf jou lewe na sy einde toe. Jy kan dit nie keer nie, jy kan die proses nie stop nie. Dit gebeur net eenvoudig, en jy het nie beheer daaroor nie.
Die belangrike vraag is egter wat gaan jy doen met hierdie maande van jou? Gaan jy die meeste hiervan produktief gebruik, of net sommiges? Hoe wil jy dit spandeer? Gaan jy tyd sinvol gebruik, of sal jy aan die einde van jou lewe kom en nie veel hê om te wys nie. Die keuse lê in jou hande - jy is geskape as mens met 'n keuse. God laat jou toe om in hierdie lewe keuses te maak, want jy is nie soos 'n robot geprogammeer om 'n spesifieke roete of baan met jou lewe te volg nie. Jou keuses vandag is môre se realiteite. Dis daarom belangrik dat jy nadink wat jy met jou oorblywende tyd op aarde wil doen. Hoe wil jy dit gebruik? Wat is daar wat jy wil bereik? Wat is vir jou belangrik - net om die lewe ten volle te geniet óf wil jy 'n nalatenskap van waarde laat? 'n Goeie oefening is om 'n lysie van twintig dinge saam te stel wat jy nog in hierdie lewe wil doen. Dit kan dinge wees soos om: · die hoogste berg in Afrika naamlik Kilimandjaro uit te klim · 'n jaar sendingwerk in die Midde-Ooste te doen. · met 'n rugsak deur Europa te stap. · te kunsklasse te neem en te leer skilder. · betrokke te raak by die versorging en hulp aan straatkinders. · 'n Harley te koop en deur Amerika te toer. Hierdie lysie moet die idees bevat van wat jy graag wil doen en bereik. Moenie in die slagyster trap om volgens ander mense se idees van sukses en doelwitte te leef nie. Dit is maklik om in te val by ander mense se verwagtinge. Dink maar aan die tyd toe jy op skool was en jou ouers vir jou gesê wat wat hulle dink jy moet studeer, waar jy moet werk, waarnatoe jy moet mik. Dit gebeur ook in ons volwasse lewe. Jy is dalk 'n onderwyser en die skoolhoof roep jou op 'n dag in en sê: "Weet jy NAAM, hier gaan binnekort die pos van 'n departementshoof oop in ons skool. Ek wil graag hê dat jy aansoek doen, want jy beskik oor goeie kwaliteite om in aanmerking vir bevordering te kom." En jy voel gevlei oor die aanbod, "Mmm... ek waardeer dit soveel wat die hoof van my dink, ek wil hom nie graag teleurstel nie." Diep binne jou het jy egter hierdie eienaardige begeerte om eintlik te bedank en om 'n avontuur toergids te word, maar jy voel jy sal ondankbaar voorkom as jy hoof afwys - veral omrede hy soveel vertroue in jou stel. Het jy al 'n soortgelyke ondervinding gehad? Waarskynlik ja, want dit gebeur heel dikwels in 'n mens se lewe. Miskien om 'n ekstreme voorbeeld te gebruik: kom ons sê iemand het vir Paulus gesê, "Nee man, waar kom jy nou aan hierdie idee van jou om op sendingreise te wil gaan. Daar is soveel beter dinge om met jou lewe te doen. Dink aan al die ellendes wat jy vir jouself gaan opsaal. Daar is geen sekuriteit en 'n goeie pensioenfonds in die bedryf van sendingwerk wat jy wil aanpak nie. Om nie eers te praat van 'n mediese fonds nie. Kom laat ek vir jou ander rigtings wys waarin jy uitstekend met jou talente kan doen; rigtings wat jou meer stabiliteit verleen en 'n inkomste verseker." Hoeveel armer sou Paulus nie aan die einde van sy lewe gewees het nie. En ons sou nie eers van hom geweet het nie, maar omrede hy sy passie uitgeleef het, baat ek en jy nog van sy nalatenskap. Fokus waarnatoe jy wil gaan met jou lewe. Wat is vir jou belangrik, wat is dit wat jy wil doen? Watter waardes is vir jou belangrik? 'n Kort tydjie is ek en jy gegun op planeet Aarde. Ons het een kans, een geleentheid. Hoe gaan jy dit benut? 'n Sprankie wysheid vir die dag "Sommige suksesse ly skipbreuk omdat totaal onnodige bysake in berekening gebring word." - Sigmund Graff - Dr ST Potgieter
st@pitkos.co.za Kos stories - Frik Lombaard
Hierdie vraag kan net soos die hoender of eier vraag ‘n mens lank besig hou. ‘n Definisie van vrugte is die vleiserigge deel van ‘n plant wat ontstaan uit ‘n blom en pitte het. ‘n Vrug is volgens die botaniste die sagte deel van die plant waarin die pit is. Groente daarteen kom van plante af met sagte stingels af. Vrugte word in drie groepe verdeel naamlik vrugte met sade in soos bv lemoene en waatlemoene. Dan kom die vrugte met pitte wat dadels insluit. En die laaste groep is natuurlik droë vrugte. Met hierdie definisies in die hand het botaniste begin om groente en vrugte te klassifiseer. Boontjies en ertjies word deur botaniste gesien as vrugte en nie groente, vir die eenvoudige rede dat boontjies en ertjies pitte het.
Komkommers en murgpampoentjies word ook beskou as vrugte. So van komkommers gepraat ek het ‘n ruk gelede ‘n komkommer geneem, botter in ‘n pan gesmelt. Komkommer skywe daarin gebraai en suiker oorgegooi en dit opgedien. Heerlike warm en soet komkommer gereg. Die huismense het nie geweet wat hulle geëet het nie. Die klassifikasie van groente en vrugte hang ook net af van die wêreld deel en die eetgewoontes van daardie wêreld deel. In die grootste deel van die wêreld word komkommers geag ‘n groente te wees. Soos in die diereryk is daar ook families in groente. So bv behoort kool, blomkool en radyse tot dieselfde familie. Die interessantste familie van groente is aartappels, groen en rooi pepers, eiervrug en tabak behoort aan dieselfde groente familie. Ek het maar altyd aan tabak gedink as ‘n plant en nooit as ‘n groente nie. Volgens die botaniese definisie is die tamatie ‘n vrug. Die vraag of ‘n tamatie groente of vrugte is het al ‘n draai gaan maak in die Amerikaanse Hooggeregshof. Hulle moes die besluit neem om te bepaal of daar handel gedryf kan word met tamaties. Hulle redenasie was dat aangesien tamaties gebruik word in die voorbereiding van kos dit ‘n groente moet wees en nie ‘n vrug nie. Die tamatie is in 1554 die eerste keer haarfyn beskryf in Italië waar dit die pomi d’oro (appel van goud) genoem is. Die tamatie wat beskryf was, was ‘n geel tamatie wat nie juis hier by ons baie bekend is nie. Maak nie saak of dit of die tamatie groente of vrugte is nie, dit bly net lekker. Maak nie saak of iets groente en vrugte is nie, dit bly gesond en iets wat ons maar in ons diëte moet inwerk en verkieslik rou. Daar is net twee groentes wat ek mense sal aanraai om van weg te bly en dit is tabak en dagga. Probeer maar gerus om die debat van groente of vrugte te voer in die familie. Dit kan ‘n interessante debat oplewer. Agterpad Reisnotas - versamel deur Braham van Zyl
NOREE VALLEI; Robertson distrik: Wes-Kaap
• Ek en my vrou het so twee jaar gelede op die Tierhoek Gasteplaas (tel 023 626-1191) daar in die Goree-vallei gekuier, en ek moet sê Wessel oordryf nie as hy sê dat dit ‘n baie besondere wêreld is nie. Ek het ook nou kort gelede Die Kliplapa (tel 023 626-5929) wat in ‘n weggesteekte kloof daar naby is, ontdek. Dis die ideale plek vir iets soos ‘n troue, of waar ‘n geheime bosberaad gehou kan word. Skryf vir Braham en vra om op sy poslys geplaas te word en ontvang sy reisbeskrywings direk van hom af! e-pos : info@explore-sa.com
Hierdie is en van daardie kostelike skryfsels wat op die internet rondswerf en toe ook in my eposbus beland het sonder 'n aanduiding wie die skrywer is en of daar kopireg op is, so hier is hy, lekker lees en lag: My pa het toe besluit genoeg is genoeg. Net voor Krismis het pa besluit lat hy wil oplaas 'n generator koop, oorlat hy moeg was virrie krag onderbrekings.
My Oupa dink 10% is krag onderbrekings, die anner 90% is die Munispaliteit se geld wat my pa innie borrelstoor belê. My pa sê dit maak nie saak nie, of dit nou daai simpel mannetjie vannie cownsil is wat sy krag afsny, of daai simpel mannetjie van eskom, hy worrie nie, hy wil 'n generator hê.
Nou ja, toe gat ons winkels toe om die ding te koop. Oppie kaart want my Pa sê my ma se kaart is baie lekker, jy koop net op Budget se rekening.
Jy koop en jy vertel die mense om dit op Budget se rekening te sit. Ek weet nie lekker wie Budget issie, maar ek weet my pa sit alles op Budget se rekening.
Ek reken die Budget outjie gat darem lekker moerig wees as hy uitvind wat my pa alles op sy rekening koop.
In elk geval ons gat loop koop toe die generator ding, en dis mooi daar waar die moeilikheid begin.
Kyk, as julle dink my pa weet niks van kamp af nie, of van karre af nie, of van vroumense af nie, dit is tog goed wat 'n mens kan sien, dan moet julle weet, hy weet bokkerol van krag af, dis wat my ouma sê, dis so.
Maar my pa worrie nie, toe hy eers daai generatortjie gestart kry, toe dink hy lat hy 'n elektriese ingeneer is. Dis glo slim ouens wat krag verstaan.
Toe is my pa slim genoeg om te weet, solank daai generatortjie loop, solank maak hy krag, maar as hy stop, dan is hy net 'n stuk blik, met 'n fancy Japanese naam.
So, voor my pa die ding aan die krag loop koppel, toe swiets hy eers die generatortjie af, en hy sê vir my " Dawie, as 'n ou met krag werk, dan moet jy slim wees, en nugter" Wel my pa is nie een vannie twee nie, so toe beginne ek worrie.
Maar ek het verniet geworrie, toe my pa daai drade vat, en hy shok nie, toe weet ek hy weet waarvan hy praat. Toe maak hy die drade mooi skoon solat die koper uitsteek en hy is toe reg om die masjien aan die kragpunt te koppel.
Nou ja, toe sit ek lekker en kyk hoe my slim pa die kragonderbreking ding onner die knieg kry, en ek worrie niks nie, oorlat ek kan sien my pa weet van.
Toe maak my pa daai swietsbord innie kombuis oop, en hy maak reg om sy generatortjie se drade aan die swietsbord se drade te koppel. Dis glo solat as die krag afgaan, dan start my pa net sy generatortjie en die se krag sal die swietsbord maak werk.
Daar is 'n gesegde wat die grootmense gebruik, hulle se lat as die Akkies die fan tref, dan is daar moeilikheid. Daai ooms wat so sê het nog nie gesien wat gebeur as die swietsbord se krag my pa tref nie.
Kyk ooms, toe my pa so oppie leertjie staan en hy konnek daai generatortjie se krag draad so aan die swietsbord se rooi draad, toe smaak dit vir my my pa is aan die hartaanval kry of hy kry 'n senuwee instorting of 'n eleptiese aanval of 'n stroke offe ding.
Die way wat my pa daai swietsbord ruk en pluk dog ek my pa gat die ding uit die muur uit ruk en net 'n gat daar los. Nie syne nie, maar een innie muur daar waar die swietsbordtjie was.
Maar die swietsbordtjie moef nie, en my pa hou nie op ruk nie, en hy skreeu ook. Ek dog dis van woede wat my pa so skreeu oorlat hy nou kwaad is virrie swietsbordtjie. Hy dans ok oppie leer en gooi sy dikkerige lyfie rond bo op daai leer asof hy nou inne jaaif kompetisie deelneem.
Net toe ek vir my pa wil waarsku lat hy vannie leer gaan afval, toe gebeur dit, hy val van daai leer af, maar hy val nie grond toe soos 'n mens moet nie, toe verstaan ek hoekom party mense sê " hy't daar afgemoer"
want daai wassie 'n val nie, daai wasse afmoer. Miskien hoekom Koeberg se moer weg is, lyk met die krag saam het 'n ou maar probleme met die moere.
In elk geval, kyk my pa val toe lat dit lyk asof hy geskiet is, maar sy lyf gee nog so 'n paar rukke met die wat hy so deur die lug trek, nes daai ouens op TV wat innie swembad induik en dan sulke s draaie innie lug maak.
Toe dit vir my lyk dat my pa sy kop gaan misval en op sy allie val, toe skrik ek, want my ma sê my pa het 'n harde kop maar hy is 'n lamgat, ek wil toe nie hê my arme pa moet sy gat verder lam maak nie. Maar toe is ek te laat, toe val my arme pa plat op sy blaker.
Maar toe sit my pa en jaaif, toe voel ek darem beter oorlat ek kan sien hy is nie heeltemal 'n lamgat nie, oorlat hy sy boude toe lekker vinnig wikkel.
Toe ek my pa se oge so kyk, toe sien ek hy trek vir my gesigte ok, maar ek het nooit geweet my pa kan sy oge so omdop nie, ek sien net die wit soos hy jaaif. Toe klap ek maar hande vir my pa se trieks oorlat ek nie weet wat anners om te doen nie.
Toe kom my oupa ingehardloop om te sien wat gebeur met die geskreeu.
Toe vat oupa so aan my pa en toe begin oupa ok Jaaif. Toe dog ek dis 'n paartie toe beginne ek ok jaaif solat hulle kan sien ek kan ok jaaif.
Toe gat die ligte skielik af en toe hou oupa en pa op jaaif en toe staan ek ok maar daar rond. En kyk wat gat my pa nou met die generatortjie doen.
Toe my pa daar opstaan, toe sien ek hy het oppie plug geland wat aan die draad vas is wat aan die swietsbord vas is, wat toe aan my pa vas is oorlat die plug binne in my pa se boud ingesteek het.
Toe gebeur daar 'n vreeslike ding, my pa vat daai genratortjie wat Budget nog moet betaal, en hy gooi daai ding binne innie bure se swembad en hy ruk daai draad uit die swietsbordtjie uit soos 'n sweepslag.
So het dit toe gegaan voor Krismis, ek sal vir julle skryf en vertel wat toe Krismis gebeur hoor? Die klein dogtertjie kniel langs haar bedjie toe haar mamma sê sy moet haar gebedjie wat sy geleer het opsê. "Liewe Jesus, seën die seuntjies en seën die dogtertjies en elke fokken hasie." "Haai nee" sê mamma, dis "elke volk en nasie"! Plaaswerker aan boer (op radio).
Jonas: Baas ekt di vark getrap meddi bakkie, Hys sharp, ma hy sit vas by bulbar, hy skrou banja!
Boer: Jonas, vat die 303 agter die seat, skiet hom, en gooi hom op bakkie!
Onthou om elke Vrydagmiddag om 18h00 op TV2 na my gunsteling program, Voetspore te kyk. Ek sou SOO graag so 'n avontuur wou meemaak!
Roly Poly 'n Gunsteling nagereg vir die soettand
Vryf botter in droë bestanddele. Maak aan met geklitste eier - deeg moet rolbaar wees - voeg bietjie melk by indien te styf Rol deeg uit in reghoek en smeer appelkooskonfyt oor. Rol op soos rolkoek
Gooi stroop oor en bak by 180grade vir 40 min of tot bruin en gaar Bedien met vla. Romerige Hoenderlewerpasta Soteer 2 gesnyde uie en 1 knoffelhuisie in botter tot sag Voeg 300 g hoenderlewers by en soteer tot effe bruin Voeg 250 ml hoenderaftreksel by en laat prut 20 minute lank Voeg 1 buisie uitgedrukte spekvleissmeer by Verhit tot deurwarm Meng liggies met gaar penne-pasta Roomtert Kors:
Meng krummels met 125 gram gesmelte margarien en druk dit eweredig vas in 'n 2 liter Pyrex bak. Vulsel:
125ml suurlemoensap Klits 1 en 2 saam totdat punte begin vorm. Vou die kondensmelk se inhoud daarin, moenie klits nie. Gooi nou die suurlemoensap by en roer liggies totdat alles mooi gemeng is.
Plaas in yskas vir ongeveer 12 ure. Rum-en-Rosyne Tert 1 pakkie tennis beskuitjies
½ koppie pitlose rosyne Bedek rosyne met warm water en laat staan vom uit te swel. Klits Orley Whip styf en voeg kouer kondensmelk, geursels en rosyne by. Pak laag op laag en plaas in die yskas. Bedien koud. Rysslaai 250 ml Rou rys
pasta (ops) Braai uie, tamatie, pietersielie, sampioene en seekosmengsel saam, roer gedurig. Voeg al die geurmiddels en sjerrie by en prut so vir 'n halfuur. Voeg room by en prut vir 5 minute. Meng met gaar pasta of bedien net so as 'n voorgereg. Semelroombeskuit 1 kg Bruismeel
Sit neute, kers, ens by (opsioneel) Gooi 1st 5 bestanddele bymekaar. Sit in mikrogolf smelt & roer kort-kort As dit kook - kook vir 5 minute Gooi res by en meng. Skep op waspapier telepels vol. Sjokolade Mousse (ook lekker by sjokolade koek as versiersuiker) 50 ml vla
1/2 koppie asyn Sif droë bestanddele. Voeg res stadig by. Roer oor kokende water tot mengsel begin dik word. Laat afkoel. Gooi oor slaai. Skakels/Advertensies